**Likumprojekta “Grozījumi Imigrācijas likumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2017.gada 8.septembra ārkārtas sēdes protokola nr.44. 1. § “*Informatīvais ziņojums “Par fiskālās telpas pasākumiem un izdevumiem prioritārajiem pasākumiem valsts budžetam 2018.gadam un ietvaram 2018.-2020.gadam*” 11.punkts.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar 2016.gada 9.jūnijā Saeimas pieņemtajiem “*Grozījumiem Imigrācijas likumā*” (turpmāk – 2016.gada 9.jūnija grozījumi) Imigrācijas likums tika papildināts ar 23.panta 7.3 daļu, kurā tika noteikts, ka ārzemniekiem, kuri ir saņēmuši termiņuzturēšanās atļauju (turpmāk-TUA) saskaņā ar Imigrācijas likuma 23.panta pirmās daļas 28., 29., 30. vai 31.punktu (ieguldījumi kapitālsabiedrībā, nekustamā īpašuma iegāde, ieguldījumi banku pakārtotajās saistībās un bezprocentu valsts vērtspapīru iegāde), atkārtoti pieprasot un saņemot TUA pēc TUA termiņa beigām (5 gadi), jāveic vienreizējs maksājums valsts budžetā 5 000 *euro* apmērā. Minētais maksājums tiek ieskaitīts valsts pamatbudžeta programmā “*Ekonomikas attīstības programma*” (turpmāk 33.programma). Vienlaikus 2016.gada 9.jūnija grozījumi paredzēja pārejas noteikumus Imigrācijas likumā (Imigrācijas likuma Pārejas noteikumu 26., 27., 31. un 33.punkts), kas noteica, ka iepriekš minētais nosacījums netiek piemērots tiem TUA saņēmējiem, kuri TUA saņēmuši saskaņā ar iepriekš spēkā esošajām Imigrācijas likuma redakcijām. 2017.gada 2.februārī Saeima pieņēma jaunus “Grozījumus Imigrācijas likumā” (turpmāk-2017.gada 2.februāra grozījumi), kas cita starpā no Imigrācijas likuma izslēdza nosacījumu par 5 000 *euro* iemaksu valsts budžetā atkārtotas TUA pieprasīšanas gadījumā, ja TUA pieprasīšanas pamats ir bezprocentu valsts vērtspapīru iegāde. Līdz ar to, saskaņā ar pašreiz spēkā esošo Imigrācijas likuma redakciju, pirmās ar atkārtotu TUA pieprasīšanu saistītās iemaksas 33.programmā tiks veiktas 2021.gadā. Ministru kabineta 2017.gada 8.septembra ārkārtas sēdes protokola nr.44 1.§ 11.punkts paredz atbalstīt priekšlikumu palielināt Ekonomikas ministrijas valsts budžeta programmā 33.00.00 "Ekonomikas attīstības programma" ieskaitāmo līdzekļu apmēru 2019. un 2020.gadā par 4 000 000 EUR ik gadu un uzdod Ekonomikas ministrijai sagatavot un 2018.gada budžetu pavadošo likumprojektu paketē iesniegt izskatīšanai Ministru kabinetā grozījumus Imigrācijas likumā, paredzot TUA pagarināšanas maksas izņēmumu atcelšanu. Izpildot minēto uzdevumu, Ekonomikas ministrija ir sagatavojusi likumprojektu “*Grozījumi Imigrācijas likumā*” (turpmāk-likumprojekts), kurš paredz no Imigrācijas likuma Pārejas noteikumiem (turpmāk-Pārejas noteikumi) izslēgt tās tiesību normu daļas, kas nosaka izņēmumus attiecībā uz Imigrācijas likuma 23.panta 7.3 daļā noteikto nosacījumu piemērošanu. Likumprojekta pieņemšanas gadījumā Imigrācijas likuma 23.panta 7.3 daļā noteiktais nosacījums par iemaksu valsts budžetā 5 000 *euro* apmērā atkārtotas TUA pieprasīšanas gadījumā tiks attiecināts uz visiem TUA saņēmējiem, kuri TUA ir saņēmuši par ieguldījumiem nekustamajā īpašumā, kapitālsabiedrībās un banku pakārtotajās saistībās. Likumprojekts paredz:1) Izslēgt no Pārejas noteikumu 26.punkta pēdējo teikumu, kurš nosaka, ka Imigrācijas likuma 23.panta 7.3 daļa netiek piemērota tiem TUA saņēmējiem, kuri saņēmuši TUA saskaņā ar Imigrācijas likuma 23.panta pirmās daļas 29.punktu 2010.gada 22.aprīļa, 2011.gada 26.maija vai 2013.gada 5.decembra Imigrācijas likuma redakcijās un kuri pieprasa atkārtotu TUA. 2) Izslēgt no Pārejas noteikumu 27.punkta pēdējo teikumu, kurš nosaka, ka Imigrācijas likuma 23.panta 7.3 daļa netiek piemērota tiem TUA saņēmējiem, kuri pieprasa atkārtotu TUA, kas izsniegta saskaņā ar Imigrācijas likuma 23.panta pirmās daļas 30.punktu 2010.gada 22.aprīļa vai 2013.gada 5.decembra Imigrācijas likuma redakcijā.3) Izslēgt no Pārejas noteikumu 31.punkta pēdējo teikumu, kurš nosaka, ka Imigrācijas likuma 23.panta 7.3 daļa netiek piemērota tiem TUA saņēmējiem, kuri pieprasa atkārtotu TUA, kas izsniegta saskaņā ar Imigrācijas likuma 23.panta pirmās daļas 28.punkta “a” apakšpunktu 2014.gada 29.maija Imigrācijas likuma redakcijā.4) Izslēgt no Pārejas noteikumu 33.punkta pēdējo teikumu, kurš nosaka, ka Imigrācijas likuma 23.panta 7.3 daļa netiek piemērota tiem TUA saņēmējiem, kuri pieprasa atkārtotu TUA, kas izsniegta saskaņā ar Imigrācijas likuma 23.panta pirmās daļas 28.punktu un uz kuriem neattiecas Imigrācijas likuma Pārejas noteikumu 31.punktā noteiktais. Saskaņā ar Ekonomikas ministrijas prognozēm, kas balstītas uz Pilsonības un Migrācijas lietu pārvaldes (turpmāk-PMLP) sniegtajām indikācijām un datiem, likumprojekta pieņemšanas gadījumā papildus iemaksas 33.programmā 2018.gadā varētu svārstīties no 5,1 milj. *euro* (A variants) līdz 3,7 milj. *euro* (B variants), 2019.gadā no 7,7 milj. *euro* (A variants) līdz 5,5 milj. *euro* (B variants), bet 2020.gadā no 1,3 milj. *euro* (A variants) līdz 932 tūkst. *euro* (B variants). Saskaņā ar PMLP sniegto informāciju, pašlaik pēc TUA termiņa beigām atkārtotu TUA pieprasa aptuveni 70% no TUA saņēmējiem. Vienlaikus, jāņem vērā, ka likumprojekta pieņemšanas gadījumā atkārtota TUA pieprasīšana TUA saņēmējiem var kļūt nepievilcīgāka. It sevišķi tiem ārzemniekiem, kuri saņēmuši TUA saskaņā ar Imigrācijas likuma 23.panta pirmās daļas 28.punkta “a” apakšpunktu Imigrācijas likuma 2014.gada 29.maija redakcijā, jo saskaņā ar Imigrācijas likuma Pārejas noteikumu 31.punktu, šiem ārzemniekiem, ja tie ir ieguldījuši kapitālsabiedrībā un ieguldītāju skaits ir vairāk nekā trīs ārzemnieki, atkārtoti pieprasot TUA, jāiesniedz dokuments, ka veiktais ieguldījums atbilst vismaz 50 000 *euro* un valsts budžetā samaksāti 10 000 *euro*, kas savukārt lielākajā daļā gadījumu nozīmē, ka, lai pieteiktos atkārtotai TUA, nepieciešams veikt papildus ieguldījumus (neskaitot 5 000 *euro* maksājumu). Ņemot vērā iepriekš minēto, zemāk norādītā 1.tabula atspoguļo Ekonomikas ministrijas prognožu variantus - A variantu (atkārtotu TUA pieprasa ~70% no ārzemniekiem, kuriem ir beidzies TUA termiņš) un B variantu (atkārtotu TUA pieprasa ~50% no ārzemniekiem, kuriem ir beidzies TUA termiņš). 1.tabulaPapildus iemaksas 33.programmā likumprojekta pieņemšanas gadījumā

|  |  |  |
| --- | --- | --- |
| Gads | A variants(tūkst., *euro*) | B variants(tūkst., *euro*) |
| 2018 | 5 183 | 3 702 |
| 2019 | 7 749 | 5 535 |
| 2020 | 1 305 | 932 |
| 2021 | 745 | 532 |

 |
| 3. | Projekta izstrādē iesaistītās institūcijas | Ekonomikas ministrija, Pilsonības un migrācijas lietu pārvalde |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ārzemnieki, kuri ir pieteikuši un saņēmuši TUA saskaņā ar Imigrācijas likuma 23.panta pirmās daļas 28., 29. un 30.punktu un kuru TUA termiņš beigsies pēc 2017.gada 31.decembra (4 357 personas), kā arī no 33.programmas finansēto pasākumu mērķgrupas (saskaņā ar kārtējā gada likumu par valsts budžetu).  |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums labvēlīgi ietekmēs tautsaimniecību, palielinot ienākumus 33.programmā un dodot iespēju tos novirzīt Mājokļu atbalsta programmai. Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projekta apstiprināšanas gadījumā netiek prognozēts administratīvo izmaksu pieaugums vai samazinājums.  |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017-tais gads** | Turpmākie trīs gadi (*euro*) |
| **2018.** | **2019.** | **2020.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |   |   | 3 702 500 | 5 535 000 | 932 000 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 3 702 500 | 5 535 000 | 932 000 |
| 1.2. valsts speciālais budžets |   |   |   |   |   |
| 1.3. pašvaldību budžets |   |   |   |   |   |
| 2. Budžeta izdevumi: |   |   | - | 4 000 000 | 4 000 000 |
| 2.1. valsts pamatbudžets |   |   |   |   |   |
| 2.2. valsts speciālais budžets |   |   |   |   |   |
| 2.3. pašvaldību budžets |   |   |   |   |   |
| 3. Finansiālā ietekme: |   |   | 3 702 500  | 1 535 000  | -3 068 000  |
| 3.1. valsts pamatbudžets |   |   | 3 702 500 | 1 535 000 | 3 702 500 |
| 3.2. speciālais budžets |   |   |   |   |   |
| 3.3. pašvaldību budžets |   |   |   |   |   |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |   |   |   |   |
|   |   |   |   |
|   |   |   |   |
| 5. Precizēta finansiālā ietekme: | X |   |   |   |   |
| 5.1. valsts pamatbudžets |   |   |   |   |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 6.1. detalizēts ieņēmumu aprēķins: *Izdevumu aprēķins balstīts uz PMLP sniegto informāciju par TUA saņēmējiem uz 2017.gada 30.jūliju, kā arī piemērojot atkārtotai TUA pieprasīšanai koeficientu 0,5 (pesimistiskais scenārijs).***2018.gadā:** 1 481 ārzemnieks, kurš ir pieteicis un saņēmis TUA un kuram 2018.gadā beidzas TUA termiņš X 0,5 (ārzemnieku īpatsvars, kuri varētu pieprasīt atkārtotu TUA) X 5 000 *euro* (nodeva saskaņā ar šo likumprojektu) = 3 702 500 *euro.***2019.gadā:** 2 214 ārzemnieki, kuri ir pieteikuši un saņēmuši TUA un kuriem 2018.gadā beidzas TUA termiņš X 0,5 (ārzemnieku īpatsvars, kuri varētu pieprasīt atkārtotu TUA) X 5 000 *euro* (nodeva saskaņā ar šo likumprojektu) = 5 535 000 *euro.***2020.gadā:** 373 ārzemnieki, kuri ir pieteikuši un saņēmuši TUA un kuriem 2018.gadā beidzas TUA termiņš X 0,5 (ārzemnieku īpatsvars, kuri varētu pieprasīt atkārtotu TUA) X 5 000 *euro* (nodeva saskaņā ar šo likumprojektu) = 932 500 *euro.* Izdevumi plānoti, lai nodrošinātu valsts galvojumus bankas aizdevumiem mājokļu iegādei vai būvniecībai 2019. un 2020.gadā, atbilstoši Ministru Kabineta 12.09.2017 prot. Nr.45, 53 paragrāfa 9.punktam un Ministru Kabineta 08.09.2017 prot. Nr.44, 1. paragrāfa 11.punktam.Izdevumu segšanai 2019. un 2020. gadā tiks izmantoti ne tikai kārtējā gada ieņēmumi no maksājumiem par atkārtotas termiņuzturēšanas atļaujas saņemšanu, bet arī maksas pakalpojumu atlikumi uz gada sākumu. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |
|  |  |  |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšlietu ministrija, Pilsonības un migrācijas lietu pārvalde, Ekonomikas ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildus cilvēkresursi nav nepieciešami. |
| 3. | Cita informācija | Nav |

Ministru prezidenta biedrs,

ekonomikas ministrs Arvils Ašeradens

Vīza:

valsts sekretārs Juris Stinka

20.09.2017.

Bukšs, 67219272

Aldis.Bukss@em.gov.lv